CELEX: C2004/168/12
Language: et
Date: 2004-06-26 00:00:00
Title: Kohtuasi T-132/04: Hagi, mille esitas 2. aprillil 2004 André Bonnet Euroopa Ühenduste Kohtu vastu

26.6.2004   
            
            
               ET
            
            
               Euroopa Liidu Teataja
            
            
               C 168/7
            
         Hagi, mille esitas 2. aprillil 2004 André Bonnet Euroopa Ühenduste Kohtu vastu
   (Kohtuasi T-132/04)
   (2004/C 168/12)
   Kohtuasja menetluse keel: prantsuse
   Euroopa Ühenduste Esimese Astme Kohus on saanud 2. aprillil 2004 hagi, mille on esitanud Euroopa Ühenduste Kohtu vastu André Bonnet, elukohaga Saint Pierre de Vassols (Prantsusmaa), keda esindab avocat Hervé de Lepinau, kes on valinud endale kohtudokumentide kättetoimetamise aadressi Luxembourgis.
   Hageja palub esimese astme kohtul:
   
               —
            
            
               tühistada 11. veebruari 2004. aasta ja 4. märtsi 2004. aasta otsused ning otsus teise isiku nimetamise kohta ametikohale, mille oleks pidanud saama hageja;
            
         
               —
            
            
               otsustada, et 4. veebruari 2004. aasta otsus töölevõtmise kohta jõustub täiel määral alates 1. märtsist 2004;
            
         
               —
            
            
               mõista Euroopa Ühenduste Kohtult hageja kasuks välja 100 000 eurot moraalse kahju hüvitamiseks ning 5000 eurot iga kuu kohta alates 1. märtsist kuni ajani, mil hageja tegelikult tööle asub;
            
         
               —
            
            
               teise võimalusena, juhul kui esimese astme kohtu otsus ei nõua vältimatult hageja tööleasumist, mõista Euroopa Ühenduste Kohtult hageja kasuks välja ühekordne summa 260 000 eurot koos seadusliku intressiga, mida arvutatakse käesoleva hagi esitamisest alates;
            
         
               —
            
            
               jätta kohtukulud Euroopa Ühenduste Kohtu kanda.
            
         Õiguslikud alused ja peamised argumendid
   Hageja kandideeris kohtuotsuste lugeja ametikohale Euroopa Kohtu presidendi kabinetis. Hageja sõnutsi osutus ta valituks, kuid vaidlustatud otsuste kohaselt teda kõnealusele ametikohale ei nimetatud.
   Oma hagi põhjendab hageja väitega, et kabinetiülemal puudub pädevus nimetada ametisse Eurooa Kohtu õigussekretäri. Pealse selle väidab hageja, et rikutud on olulisi vorminõudeid – näiteks vorminõuete paralleelsuse põhimõtet – otsustes puuduvad põhjendused ja kaitseõigust on rikutud.
   Veel väidab hageja, et on rikutud juba omandatud õigusi, tagasiulatuva jõu puudumise põhimõtet ja õiguskindluse põhimõtet ning eraelu austamise põhimõtet ja poliitilise neutraalsuse põhimõtet. Viimase punktina väidab hageja, et tegemist on võimu kuritarvitamisega.